पत्रकार राजदेव हत्याकांड मामले में शहाबुद्दीन पर विशेष कोर्ट में होगी सुनवाई - UB INDIA NEWS
Home मीडिया पत्रकार राजदेव हत्याकांड मामले में शहाबुद्दीन पर विशेष कोर्ट में होगी सुनवाई
पत्रकार राजदेव हत्याकांड मामले में शहाबुद्दीन पर विशेष कोर्ट में होगी सुनवाई
पत्रकार राजदेव रंजन हत्याकांड मामले में एक बड़ी खबर सामने आ रही है. जानकारी के मुताबिक अब इस मामले की सुनवाई संभवत: पटना में हो सकती है. जानकारी के मुताबिक हत्याकांड में आरोपित सीवान के पूर्व सांसद और राजद नेता शहाबुद्दीन के मामले को पटना भेजा जायेगा. बताया जा रहा है कि मुजफ्फरपुर जिले के न्यायाधीश एचएन तिवारी ने इस मामले को पटना के विशेष कोर्ट में भेजने की पहल की है. मंजूरी के बाद वहां पटना में एडीजी नौ परशुराम सिंह यादव के विशेष कोर्ट में मामले की सुनवाई की जायेगी.
वहीं दूसरी ओर इस मामले के जो अन्य आरोपित हैं, उनका ट्रायल मुजफ्फरपुर में ही चलेगा. अगली सुनवाई की तारीख 27 अप्रैल तय की गयी है. इससे पूर्व इस मामले में वीडियो कांफ्रेंसिंग के जरिए भागलपुर जेल से लड्डन मियां की पेशी करायी गयी थी. बाद में अन्य आरोपितों की पेशी भी हुई थी. मामले में शहाबुद्दीन की पेशी तिहाड़ जेल से सुनिश्चित की गयी थी. इससे पूर्व पत्रकार राजदेव हत्याकांड की सुनवाई अब एडीजे-नौ के कोर्ट में होनी थी. लेकिन, अजहरुद्दीन बेग उर्फ लड्डन मियां के अधिवक्ता शरद सिन्हा ने आवेदन देकर कहा था कि इस कोर्ट में 15 मार्च को आरोप मुक्ति का मामला खारिज हो चुका है. हाइकोर्ट में चुनौती देने के लिए मुझे समय दिया जाये. उसके बाद कोर्ट ने अगली तारीख तय कर दी थी. बता दें कि 13 मई 2016 की रात पत्रकार राजदेव रंजन की गोली मारकर कर सीवान स्टेशन के पास हत्या कर दी गयी थी.
यह भी पढ़े पत्रकार के हत्यारों की गिरफ्तारी की मांग
मामले की जांच सीबीआइ कर रही है. आरोपित पूर्व सांसद शहाबुद्दीन सहित अन्य छह आरोपितों के खिलाफ सीबीआइ चार्जशीट दाखिल कर चुकी है. विशेष सीबीआइ कोर्ट ने चार्जशीट को संज्ञान लेते हुए मामले पर विचार करने के लिए जिला जज के कोर्ट में भेजा था. जिला जज ने मामले को सत्र विचारण के लिए एडीजे-9 के कोर्ट में भेजा.
Previous articleमुजफ्फरपुर हिट एंड रन मामला : भाजपा के पूर्व नेता मनोज बैठा की जमानत याचिका खारिज स्थानीय अदालत ने मुजफ्फरपुर हिट एंड रन मामले में भाजपा नेता मनोज बैठा को जमानत देने से इनकार करते हुए याचिका को खारिज कर दिया. मालूम हो कि बिहार के मुजफ्फरपुर में मीनापुर के मुजफ्फरपुर-सीतामढ़ी एनएच 77 स्थित धर्मपुर में भाजपा नेता मनोज बैठा की तेज रफ्तार बोलेरो ने सड़क के किनारे खड़े स्कूली बच्चों सहित 19 लोगों को रौंद दिया था. सूचना मिलने पर मौके पर पहुंचे ग्रामीणों ने सभी घालों को इलाज के लिए एसकेएमसीएच ले आये, जहां चिकित्सकों ने नौ बच्चों को मृत घोषित कर दिया था.
Next articleपटना हाइकोर्ट का बड़ा फैसला, सिविल कोर्ट में फोर्थ ग्रेड कर्मचारियों की बहाली रद्द
बीमार होने के बावजूद देश और बिहार की राजनीति के केंद्र में हैं लालू!
जब अमेरिकी पत्रकार ने पुतिन को थमाई उनके मारे जा चुके दुश्मनों की लिस्ट, जवाब मिला, अपने पास रखो
‘‘संयुक्त राष्ट्र’ और ‘‘जी-8′ से संपर्क करें नीतीश : तेजस्वी
अविश्वास प्रस्ताव: चर्चा से पहले BJP का सांसदों को व्हिप जारी, कांग्रेस बोली- हमारे पास है नंबर
दिल दहला देने वाली इस घटना ने गुरु-शिष्य के रिश्ते को किया कलंकित
मुख्यमंत्री नीतीश कुमार का सुझाव आया काम ,गांधी जयंती पर बड़े पैमाने पर कैदियों की रिहाई होगी
सीएम ने इंटर पास 6.30 लाख छात्र-छात्राओं को पत्र लिख कर शिक्षा ऋण लेने की अपील की
ढिबरी युग खत्म, हर घर पहुंचेगी बिजली : सुशील मोदी
पटना2436
खास खबर2322
TAJA KHBAR615
अपराध369
भाजपा345
अन्तर्राष्ट्रीय341
दुर्घटना268
अध्यात्म253
स्वास्थ233